ວັນທີ 6 ກັນຍານີ້ ຢູ່ນະຄອນຫຼວງຮ່າໂນ້ຍປະເທດຫວຽດນາມ, ມະຫາວິທະຍາໄລອຸດສາຫະກຳເຈີ້ຈ່ຽງຈີນມະຫາວິທະຍາໄລຫວຽດນາມແລະສະຖາບັນຄົ້ນຄວ້າການພັດທະນາສະມາຄົມສະຖາບັນການສຶກສາຊັ້ນສູງໄດ້ລົງນາມໃນສັນຍາໂຄງການຮ່ວມມື MBA ແລະ "3+1".
ສັນຍາດັ່ງກ່າວລະບຸວ່າ: ມະຫາວິທະຍາໄລອຸດສາຫະກຳເຈີ້ຈ່ຽງຈີນຈະຮ່ວມມືເມື່ອໄດ້ຮັບການປະສານງານຈາກສະຖາບັນຄົ້ນຄວ້າການພັດທະນາ ສະມາຄົມສະຖາບັນການສຶກສາຊັ້ນສູງໂດຍເປົ້າໝາຍເລີ່ມຕົ້ນກໍຄືມະຫາວິທະຍາໄລທຸລະກິດແລະເຕັກໂນໂລຊີຮ່າໂນ້ຍດ້ວຍການສ້າງຕັ້ງຫຼັກສູດ MBA ແລະປະລິນຍາຕີ "3+1", ໃນນີ້ຫຼັກສູດ MBA ຈະສອນດ້ວຍພາສາຈີນ ຫຼັງໄດ້ຮັບຄວາມເຫັນດີຈາກກະຊວງສຶກສາທິການຈີນ ແລະນັກສຶກສາປະລິນຍາຕີ "3+1" 3 ປີທຳອິດຈະສຶກສາຢູ່ຫວຽດນາມແລະປີທີ 4 ຈະສຶກສາຢູ່ມະຫາວິທະຍາໄລອຸດສາຫະກຳເຈີ້ຈ່ຽງ.
ທ່ານ ຟາມຈີເກືອງ ຮອງຫົວໜ້າກົມການຮ່ວມມືສາກົນຂອງກະຊວງການສຶກສາແລະກໍ່ສ້າງຫວຽດນາມກ່າວວ່າ: ປັດຈຸບັນ, ຢູ່ຫວຽດນາມນັກສຶກສາ 1 ໝື່ນກວ່າຄົນສຶກສາຢູ່ຈີນ, ການຮ່ວມມືດ້ານການສຶກສາແລະການອົບຮົມຍົກລະດັບມີຄວາມໝາຍສຳຄັນຕໍ່ການຊຸກຍູ້ການເສີມຂະຫຍາຍສາຍພົວພັນລະຫວ່າງສອງປະເທດ.